ROZHODNUTIE KOMISIE
z 27. marca 2007
o prideľovaní množstiev kontrolovaných látok, ktoré sú v Spoločenstve v roku 2007 povolené na základné použitie podľa nariadenia Európskeho parlamentu a Rady (ES) č. 2037/2000
[oznámené pod číslom K(2007) 1285]
(Iba anglické, dánske, estónske, francúzske, holandské, nemecké, slovinské, španielske a talianske znenie je autentické)
(Text s významom pre EHP)
(2007/211/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 2037/2000 z 29. júna 2000 o látkach, ktoré poškodzujú ozónovú vrstvu (1), a najmä na jeho článok 3 ods. 1,
keďže:
(1)
Spoločenstvo už postupne zrušilo výrobu a spotrebu chlórofluórouhľovodíkov, iných plne halogénovaných chlórofluórouhľovodíkov, halónov, tetrachlórmetánu, 1,1,1-trichlóretánu, hydrobrómofluórouhľovodíkov a brómchlórmetánu.
(2)
Komisia je povinná určiť pre tieto kontrolované látky ich základné použitie, množstvá, ktoré sa môžu používať, a podniky, ktoré ich môžu používať.
(3)
V rozhodnutí zmluvných strán Montrealského protokolu IV/25 o látkach, ktoré porušujú ozónovú vrstvu, ďalej len „Montrealský protokol“, sa stanovujú kritériá, ktoré Komisia používa pri určovaní každého základného použitia, a povoľuje pre každú zmluvnú stranu výrobu a spotrebu kontrolovaných látok, ktoré sú potrebné na základné použitie.
(4)
V rozhodnutí zmluvných strán Montrealského protokolu XV/8 sa povoľuje výroba a spotreba kontrolovaných látok uvedených v prílohách A, B a C (látky skupiny II a III) k Montrealskému protokolu, ktoré sú potrebné na základné laboratórne a analytické použitie podľa prílohy IV k správe zo siedmeho zasadnutia zmluvných strán, s výhradou podmienok stanovených v prílohe II k správe zo šiesteho zasadnutia zmluvných strán, ako aj v rozhodnutiach zmluvných strán Montrealského protokolu VII/11, XI/15 a XV/5. Rozhodnutím zmluvných strán Montrealského protokolu XVII/10 sa povoľuje výroba a spotreba kontrolovaných látok uvedených v prílohe E k Montrealskému protokolu, ktoré sú potrebné na laboratórne a analytické použitie metylbromidu.
(5)
Podľa odseku 3 rozhodnutia zmluvných strán Montrealského protokolu XII/2 o opatreniach na zjednodušenie prechodu na aerosólové dávkovače bez obsahu chlórofluórouhľovodíkov všetky členské štáty oznámili (2) programu OSN pre životné prostredie, že chlórofluórouhľovodíky (freóny - CFC) už nie sú potrebné na výrobu aerosólových dávkovačov, ktoré sa majú uviesť na trh Európskeho spoločenstva.
(6)
Článkom 4 ods. 4 bodom i) písm. b) nariadenia (ES) č. 2037/2000 sa zakazuje používanie freónov a ich uvádzanie na trh, pokiaľ sa ich použitie nepovažuje za základné podľa podmienok opísaných v článku 3 ods. 1 uvedeného nariadenia. Zisteniami, že neexistuje žiadne základné použitie, sa znížil dopyt po freónoch používaných v aerosólových dávkovačoch, ktoré sa uvádzajú na trh Európskeho spoločenstva. Okrem toho sa článkom 4 ods. 6 nariadenia (ES) č. 2037/2000 zakazuje dovoz aerosólových dávkovačov s obsahom freónov a ich uvádzanie na trh, pokiaľ sa použitie freónov v týchto výrobkoch nepovažuje za základné podľa podmienok opísaných v článku 3 ods. 1.
(7)
Dňa 22. júla 2006 Komisia uverejnila oznámenie (3) určené podnikom v Spoločenstve 25 členských štátov, ktoré požadujú vyjadrenie Komisie k používaniu kontrolovaných látok na základné použitie v Spoločenstve v roku 2007, a boli jej doručené vyhlásenia o zamýšľanom základnom použití kontrolovaných látok v roku 2007.
(8)
S cieľom umožniť zainteresovaným podnikom a prevádzkovateľom naďalej v predpísanom čase využívať systém udeľovania licencií je primerané, aby sa toto rozhodnutie uplatňovalo od 1. januára 2007.
(9)
Opatrenia stanovené v tomto rozhodnutí sú v súlade so stanoviskom riadiaceho výboru zriadeného článkom 18 ods. 1 nariadenia (ES) č. 2037/2000,
PRIJALA TOTO ROZHODNUTIE:
Článok 1
1. Množstvo kontrolovaných látok skupiny I (chlórofluórouhľovodíky 11, 12, 113, 114 a 115) s výhradou nariadenia (ES) č. 2037/2000, ktoré sa v roku 2007 môže v Spoločenstve používať na základné lekárske účely, je 316 257,00 kilogramov ODP (4).
2. Množstvo kontrolovaných látok skupiny I (chlórofluórouhľovodíky 11, 12, 113, 114 a 115) a skupiny II (iné plne halogénované chlórofluórouhľovodíky) s výhradou nariadenia (ES) č. 2037/2000, ktoré sa môže v roku 2007 používať v Spoločenstve na základné laboratórne účely, je 65 900,9 kilogramov ODP.
3. Množstvo kontrolovaných látok skupiny III (halóny) s výhradou nariadenia (ES) č. 2037/2000, ktoré sa môže v roku 2007 používať v Spoločenstve na základné laboratórne účely, je 718,7 kilogramov ODP.
4. Množstvo kontrolovaných látok skupiny IV (tetrachlórmetán) s výhradou nariadenia (ES) č. 2037/2000, ktoré sa môže v roku 2007 používať v Spoločenstve na základné laboratórne účely, je 147 110,436 kilogramov ODP.
5. Množstvo kontrolovaných látok skupiny V (1,1,1-trichlóretán) s výhradou nariadenia (ES) č. 2037/2000, ktoré sa môže v roku 2007 používať v Európskej únii na základné laboratórne účely, je 672,0 kilogramov ODP.
6. Množstvo kontrolovaných látok skupiny VI (metylbromid) s výhradou nariadenia (ES) č. 2037/2000, ktoré sa môže v roku 2007 používať v Spoločenstve na kritické laboratórne a analytické účely, je 150,0 kilogramov ODP.
7. Množstvo kontrolovaných látok skupiny VII (hydrobrómofluórouhľovodíky) s výhradou nariadenia (ES) č. 2037/2000, ktoré sa môže v roku 2007 používať v Spoločenstve na základné laboratórne účely, predstavuje 3,52 kilogramov ODP.
8. Množstvo kontrolovaných látok skupiny IX (brómchlórmetán) s výhradou nariadenia (ES) č. 2037/2000, ktoré sa môže v roku 2007 používať v Spoločenstve na základné laboratórne účely, predstavuje 12,048 kilogramov ODP.
Článok 2
Aerosólové dávkovače s obsahom chlórofluórouhľovodíkov uvedené v prílohe I sa neuvádzajú na trhy, v prípade ktorých príslušný orgán určil, že použitie chlórofluórouhľovodíkov v týchto výrobkoch nie je základné.
Článok 3
Počas obdobia od 1. januára do 31. decembra 2007 sa uplatňujú tieto pravidlá:
1.
Kvóty pre chlórofluórouhľovodíky 11, 12, 113, 114 a 115 na základné lekárske použitie sa prideľujú podnikom uvedeným v prílohe II.
2.
Kvóty pre chlórofluórouhľovodíky 11, 12, 113, 114 a 115 a iné plne halogénované chlórofluórouhľovodíky na základné laboratórne použitie sa prideľujú podnikom uvedeným v prílohe III.
3.
Kvóty pre halóny na základné laboratórne použitie sa prideľujú podnikom uvedeným v prílohe IV.
4.
Kvóty pre tetrachlórmetán na základné laboratórne použitie sa prideľujú podnikom uvedeným v prílohe V.
5.
Kvóty pre 1,1,1-trichlóretán na základné laboratórne použitie sa prideľujú podnikom uvedeným v prílohe VI.
6.
Kvóty pre metylbromid na kritické laboratórne a analytické použitie sa prideľujú podnikom uvedeným v prílohe VII.
7.
Kvóty pre hydrobrómofluórouhľovodíky na základné laboratórne použitie sa prideľujú podnikom uvedeným v prílohe VIII.
8.
Kvóty pre brómchlórmetán na základné laboratórne použitie sa prideľujú podnikom uvedeným v prílohe IX.
9.
Kvóty na základné použitie pre chlórofluórouhľovodíky 11, 12, 113, 114 a 115, iné plne halogénované chlórofluórouhľovodíky, tetrachlórmetán, 1,1,1,-trichlóretán, hydrobrómofluórouhľovodíky a brómchlórmetán sú stanovené v prílohe X.
Článok 4
Toto rozhodnutie sa uplatňuje od 1. januára 2007 a stráca účinnosť 31. decembra 2007.
Článok 5
Toto rozhodnutie je určené týmto podnikom:
3M Health Care Ltd
3M House Morley Street
Loughborough
Leicestershire LE11 1EP
United Kingdom
Bespak Europe Ltd
North Lynn Industrial Estate
Bergen Way, King's Lynn
Norfolk PE30 2JJ
United Kingdom
Boehringer Ingelheim GmbH
Binger Straße 173
D-55216 Ingelheim am Rhein
Chiesi Farmaceutici SpA
Via Palermo 26/A
I-43100 Parma (PR)
Inyx Pharmaceuticals Ltd
Astmoor Industrial Estate
9 Arkwright Road Runcorn
Cheshire WA7 1NU
United Kingdom
IVAX Ltd
Unit 301,
Waterford Industrial Estate
Weterford, Ireland
Laboratorio Aldo Union S.A.
Baronesa de Maldá 73
Esplugues de Llobregat
E-08950 Barcelona
SICOR SpA
Via Terrazzano 77
I-20017 Rho (MI)
Valeas SpA Pharmaceuticals
Via Vallisneri, 10
I-20133 Milano (MI)
Valvole Aerosol Research Italiana (VARI) SpA - LINDAL Group Italia
Via del Pino, 10
I-23854 Olginate (LC)
Acros Organics bvba
Janssen Pharmaceuticalaan 3a
B-2440 Geel
Airbus France
316, route de Bayonne
F-31300 Toulouse
Bie & Berntsen A-S
Transformervej 8
DK-2730 Herlev
Carlo Erba Reactifs-SDS
Z.I. de Valdonne, BP 4
F-13124 Peypin
Eras Labo
222, RN 90
F-38330 Saint-Nazaire-les-Eymes
Harp International
Gellihirion Industrial Estate,
Rhondda, Cynon Taff,
UK-Pontypridd CF37 5SX
Health Protection Inspectorate-Laboratories
Paldiski mnt 81
EE-10617 Tallinn
Honeywell Specialty Chemicals
Wunstorfer Straße 40
Postfach 10 02 62
D-30918 Seelze
Institut scientifique de service public (ISSeP)
Rue du Chéra, 200
B-4000 Liège
Ineos Fluor Ltd
PO Box 13, The Heath
Runcorn, Cheshire WA7 4QF
United Kingdom
LGC Promochem GmbH
Mercatorstr. 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Mebrom NV
Assenedestraat 4
B-9940 Rieme Ertvelde
Merck KgaA
Frankfurter Straße 250
D-64271 Darmstadt
Mikro+Polo d.o.o.
Zagrebška 22
SI-2000 Maribor
Ministry of Defense
Directorate Material RNL Navy
P.O. Box 2070
2500 ES The Hague
Nederland
Panreac Química S.A.
Pol. Ind. Pla de la Bruguera
C/ Garraf 2
E-08211 Castellar del Vallès, Barcelona
Sanolabor d.d.
Leskoškova 4
SI-1000 Ljubljana
Sigma Aldrich Chimie SARL
80, rue de Luzais
L’Isle d’Abeau-Chesnes
F-38297 Saint-Quentin-Fallavier
Sigma Aldrich Laborchemikalien
Wunstorfer Straße 40
Postfach 10 02 62
D-30918 Seelze
Sigma Aldrich Logistik GmbH
Riedstraße 2
D-89555 Steinheim
Tazzetti Fluids Srl
Corso Europa, 600/a
I-10088 Volpiano (TO)
VWR I.S.A.S.
201, rue Carnot
F-94126 Fontenay-sous-Bois
V Bruseli 27. marca 2007